# **Príloha č. 1**

# **Opis predmetu zákazky**

1. Názov predmetu zákazky: „**Stavebné a elektromontážne práce na mestskej dráhe**.“
2. Celková predpokladaná hodnota: 20 000 000,00 EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.
4. Predmetom zákazky je vytvorenie DNS ktorý bude slúžiť na zadávanie zákaziek na uskutočnenie stavebných prác na električkových a trolejbusových dráhach za účelom odstránenia následkov havárie alebo akéhokoľvek poškodenia zariadení, spôsobených buď vlastnou prevádzkou alebo cudzou osobou, prípadne organizáciou v dôsledku výkonu stavebnej činnosti alebo cestnej prevádzky a uvedenie týchto zariadení do prevádzkyschopného a teda bezpečného stavu, ale aj na zadávanie zákaziek na uskutočnenie plánovaných opráv či modernizácií zariadení PTZ stavieb na mestských dráhach.
5. Vzhľadom na realizáciu zákaziek v zóne trakčného vedenia je v zmysle platných predpisov nevyhnutná požiadavka obstarávateľskej organizácie, že uchádzač musí ako právnická osoba v ponuke predložiť oprávnenie pre určené činnosti na mestských dráhach vydané Dopravným úradom SR alebo poverenou právnickou osobou (PPO) v zmysle zákona o dráhach č. 513/2009 Z. z. a Vyhl. č. 205/2010 v znení neskorších predpisov. Požadovaný minimálny rozsah oprávnenia v zmysle Vyhlášky č. 205/2010 Z. z. v znení do 1.7.2020):

E1 Elektrické rozvodné zariadenia dráh a elektrické stanice dráh bez obmedzenia napätia

E2 Elektrické siete dráh a elektrické rozvody do 1000V AC vrátane a 1500V DC vrátane,

E3 Trakčné napájacie a spínacie stanice,

E4a) Trakčné vedenia električkových a trolejbusových dráh, prívodná koľajnica metra,

E5 Elektrické zariadenia napájané z trakčného vedenia,

E9 Náhradné zdroje elektrickej energie na prevádzkovanie dráhy

E11 Zariadenia na ochranu pred účinkami atmosférickej a statickej elektriny a

E12 Zariadenia na ochranu pred negatívnymi účinkami spätných trakčných prúdov;

resp. (oprávnenia v zmysle Vyhlášky č. 180/2020 Z. z. od 1.7.2020):

E1 Elektrické rozvodné zariadenia dráh a elektrické stanice dráh bez obmedzenia napätia,

E2 Elektrické siete dráh a elektrické rozvody dráh do 1000 V AC a 1500 V DC vrátane,

E3a Trakčné napájacie a spínacie stanice električkových, trolejbusových a špeciálnych dráh,

E4a Trakčné vedenie električkových, trolejbusových a špeciálnych dráh, prívodná koľajnica metra,

E5 Elektrické zariadenia napájané z trakčného vedenia,

E9 Náhradné zdroje elektrickej energie na prevádzkovanie dráhy,

E11 Zariadenia dráh na ochranu pred účinkami atmosférickej a statickej elektriny,

E12 Zariadenia na ochranu pred negatívnymi účinkami spätných trakčných prúdov.

1. Prípustný je aj ekvivalent oprávnenia preukazujúci predmetné skutočnosti vydávaný v inom štáte ako SR. V prípade, ak úspešný uchádzač predložil v rámci ponuky ekvivalent vydaný v inom štáte ako SR k oprávneniu pre určené činnosti na mestských dráhach vydané Dopravným úradom SR alebo poverenou právnickou osobou (PPO) v zmysle zákona o dráhach č. 513/2009 Z. z. a Vyhl. č. 205/2010 v znení neskorších predpisov, musí pred podpisom zmluvy predložiť Oprávnenie o odbornej spôsobilosti vydané Dopravným úradom alebo PPO v zmysle § 17 ods. (4) zákona č.513/2009 Z. z. o dráhach a vyhlášky č. 205/2010 Z.z. Ministerstva dopravy, pôšt a telekomunikácií Slovenskej republiky o určených technických zariadeniach a o určených činnostiach na určených technických zariadeniach, ktoré je nevyhnutné pre výkon činnosti na území SR.
2. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
3. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
4. Výzva na predkladanie ponúk v rámci zadávania konkrétnej zákazky bude obsahovať potrebné informácie ku konkrétnym požadovaným službám/projekčným prácam.
5. **V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných činností, prípadne iných nevyhnutných dokladov** potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
6. Obstarávateľská organizácia bude pred podpisom zmluvy požadovať splnenie povinnosti v súlade so zákonom č. 315/2016 Z. z. o registri partnerov verejného sektora. V prípade, že úspešný uchádzač pred podpisom zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.

**\*\*\*\*\***